钦定古今图书集成/历象汇编/岁功典/第026卷 > 《福建志书》 > 海澄县
## 钦定古今图书集成/历象汇编/岁功典/第026卷 > 《福建志书》 > 海澄县

元宵自一夜至五夜，港口城之河子，新旧桥之两虹，
看𩰚烟火。其𩰚也，不事高升，鞭花水凫火马之具。断
竹而实火，曰“响莱”，喷可数丈。裹纸杖而实火，曰“飞鼠。”
鼠飞无声色，触人衣始炽。愈扑愈焰，愈遁愈逐。𩰚者
相其势靡影乱，则纵烟奔突，害比焚牛，又揭竿而侑
之。所著头目衣冠，明日皆为焦烂。上客竟夜达旦，哄
声。色雾𦊰尘笼，人不得趋，路不得辨。